Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az állampolgári jogok országgyûlési biztosáról szóló 1993. évi LIX. törvény (a továbbiakban: Obtv.) 28. §
Paragraph Index: 11

(5) bekezdésének a 2002. évi LXII. törvénnyel történõ módosítása: ennek hatásaként ugyanis 2003. január 1-jétõl a hivatalunkkal – alkotmányos helyzetüket illetõen – azonos jogállású szervek azonos képzettségû munkatársaival azonos mértékû illetmény-kiegészítésben részesülhetnek. Még mindig van megkülönböztetés azonban abban, hogy például az Állami Számvevõszék vizsgálói más besorolásban részesülnek, mint az országgyûlési biztosok azon munkatársai, akik ugyancsak – bár más tárgyú – vizsgálatokat végeznek. De bízunk abban, hogy belátható idõn belül ez a diszkrimináció is megoldódik. Továbbra is gondot jelent a nem köztisztviselõi besorolású munkatársak bérének emelése, mert arra a költségvetés nem nyújt fedezetet, kis létszámú intézményünk pedig nem tud olyan bérmegtakarítást elérni, hogy abból a „piaci” bért tudjuk kigazdálkodni a teljes létszám 10%-át kitevõ (munkaviszonyban) foglalkoztatottnak. A Hivatalnál az országgyûlési biztosokhoz benyújtott panaszok érkeztetése egységes, azonban – az eltérõ munkamegosztásból adódóan – csak állampolgári jogok országgyûlési biztosához és általános helyetteséhez, valamint a nemzeti és etnikai kisebbségi jogok országgyûlési biztosához (a továbbiakban: kisebbségi biztos) érkezõ küldemények iktatása központosított, az adatvédelmi biztos beadványainak iktatása az Adatvédelmi Irodán történik. A rendelkezésünkre álló és az adatvédelmi biztostól beszerzett adatok alapján megállapítható, hogy az OBH megalakulása óta több mint 60 000 panaszt (összesen 61 555-öt) nyújtottak be az országgyûlési biztosokhoz, ebbõl az állampolgári jogok országgyûlési biztosához és általános helyetteséhez 52 512 érkezett, az adatvédelmi biztoshoz 6 165, a kisebbségi biztoshoz pedig 2 978. Ezek a számok természetesen nem fedik le a biztosok teljes tevékenységét, hiszen például mindegyik országgyûlési biztos – szûkebb-tágabb körben – észrevételezi a megküldött jogszabálytervezeteket, bekapcsolódnak a parlamenti

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes